《夜度赤岭怀诸知己》
唐代·佚名

山行夜忘寐，拂晓遂登高。回首望知己，思君心郁陶。

不闻龙虎啸，但见豺狼号。寒气凝如练，秋风劲似刀。

深溪多渌水，断岸饶黄蒿。驿使□靡歇，人疲马亦劳。

独嗟时不利，诗笔虽然操。更忆绸缪者，何当慰我曹。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。